Turkye is ’n welkome verandering ná Egipte. | SARIE
Willie en Riekie Nel. FOTO: verskaf	11 Augustusus 2016
Turkye is ’n welkome verandering ná Egipte.	deur Phyllis Green
Vir Riekie Nel en haar man, Willie, is hul lewe in Turkye ’n welkome verandering nadat hulle voorheen vir ’n paar jaar in Port Said in Egipte was. Hulle woon in die stad Izmir in die Anatoliese streek in die weste van Turkye. Sy vertel meer oor hul lewe daar:
Aan die suidelike kant van Izmir lê dorpe soos Urla, wat bekend is vir druiwe verbouing en wyn produksie. Verder wes teen die Egeïese See lê vakansiedorpe soos Alaçati en Ceşme. Van Ceşme af kan mens binne twintig minute met ’n snel-veerboot na die Griekse eiland Chios toe vaar.
Aan die westekant van Izmir teen die Egeïese See is kusdorpe soos Foça, Yenifoça, Aliağa, Alsançak en Dikili te sien. Van Alsançak af is daar veerbote wat na die Griekse eiland Lesvos toe vaar. Verder na die binneland toe is die dorp Bergama, waar nog ryk geskiedenis en oorblyfsel uit die antieke tyd sigbaar is. Daar kan die Pergamon ruïnes besigtig word.
In Izmir kon ons kon nog nie met ander Suid-Afrikaners kennis maak nie, maar het wel ’n paar landgenote ontmoet in Kuşadasi en Didim, twee pragtige dorpe verder suid teen die kus.